กระทรวงคมนาคม เปิดเผยตัวเลขประชาชนมาใช้บริการระบบขนส่งทางรางทั้งทางรถไฟและรถไฟฟ้าเพิ่มสูงขึ้น หลังรัฐบาลผ่อนปรน
กระทรวงคมนาคม เปิดเผยตัวเลขประชาชนมาใช้บริการระบบขนส่งทางรางทั้งทางรถไฟและรถไฟฟ้าเพิ่มสูงขึ้น หลังรัฐบาลผ่อนปรนนายสรพงศ์ ไพฑูรย์พงษ์ อธิบดีกรมการขนส่งทางราง เปิดเผยถึงปริมาณผู้โดยสารที่มาใช้บริการระบบขนส่งทางราง ภายหลังรัฐบาลผ่อนปรนมาตรการควบคุมการแพร่ระบาดของโรคโควิด-19 ระยะที่ 2 พบว่ามีผู้โดยสารมาใช้บริการระบบรถไฟฟ้า เพิ่มขึ้นเกือบ 480,000 คน หรือเพิ่มขึ้นประมาณ 60,000 คนเมื่อเปรียบเทียบกับช่วงขยายเวลาเปิดให้บริการวันแรกเมื่อวันจันทร์ที่ 18 พฤษภาคมที่ผ่านมาที่มีผู้โดยสารมาใช้บริการประมาณ 420,000 คน ทั้งนี้จากการที่กรมการขนส่งทางราง ได้ กระจายทีมงานออกเป็น 5 ทีม เพื่อสุ่มสำรวจและตรวจสภาพความหนาแน่น ทั้งบริเวณสถานี รถไฟฟ้า ในขบวนรถไฟฟ้า ทั้งรถไฟฟ้า MRT สายสีน้ำเงินช่วง บางซื่อ - หัวลำโพง ขาเข้าเมือง รถไฟฟ้า MRT สายสีม่วง ช่วงเตาปูน-บางใหญ่ รถไฟ้า BTS ขาเข้าเมืองด้วยวิธีการ สุ่มจับเวลา Group release ในชั่วโมงเร่งด่วน บริเวณสถานีรถไฟฟ้าสุทธิสาร รัชดาภิเษกและห้วยขวาง พบว่า มีผู้โดยสารเริ่มหนาแน่น ตั้งแต่ 07.00 น จนทำให้ตลอดแนวรัชดาภิเษก สถานีรายทางต้องทำ Group release แต่ใช้เวลารอในแถวเฉลี่ย 10 นาที ส่วนรถไฟฟ้า BTS มีทำGroup release ที่อ่อนนุช /บางหว้า สภาพโดยรวมมีการบริหารจัดการที่ดีทุกระบบขณะที่นายนิรุฒ มณีพันธ์ ผู้ว่าการรถไฟแห่งประเทศไทย หรือ รฟท. เปิดเผยภาพรวมขบวนรถที่ให้บริการ ของ รฟท. ว่า ปัจจุบันมีทั้งหมด จำนวน 52 ขบวน (ไป-กลับ) ประกอบด้วย ขบวนรถโดยสารพิเศษ เปิดให้บริการชั่วคราว 30 วัน (วันที่ 18 พฤษภาคม - 17 มิถุนายน 2563) จำนวน 8 ขบวน (ไป-กลับ) และขบวนรถชานเมือง และขบวนรถธรรมดา และขบวนรถท้องถิ่น จำนวน 44 ขบวน (ไป-กลับ) โดยในวันที่ 19 พฤษภาคมที่ผ่านมา มีประชาชนเดินทางเพิ่มขึ้นกว่า 2 เท่าตัวเมื่อเปรียบกับวันที่ 17 พฤษภาคมที่ป่านมา เนื่องจากมีขบวนรถโดยสารพิเศษที่ได้เปิดให้บริการใน 4 เส้นทาง (เที่ยวกลับ) เดินทางเข้ากรุงเทพเป็นวันแรก โดยมีจำนวนผู้โดยสารเดินทางทั่วประเทศประมาณ 15,000 คน เมื่อเทียบกับวันที่ 18 พฤษภาคที่ผ่านมา มีผู้โดยสารใช้บริการจำนวน 14,051 คน เส้นทางที่มีผู้ใช้บริการหนาแน่นที่สุด คือ สายใต้ รองลงมาคือ สายตะวันออกเฉียงเหนือ สายเหนือ อย่างไรก็ตาม รฟท. ยังคงเคร่งครัด สำหรับผู้โดยสารที่จะต้องเดินทางข้ามเขตจังหวัด จะต้องกรอกข้อมูลคำถามสุขภาพ ตามแบบฟอร์ม ต.8/คค./รฟท. และได้รับการตรวจคัดกรองและต้องแสดงเหตุผลความจำเป็น พร้อมหลักฐานการอนุญาตของพนักงานเจ้าหน้าที่ตามมาตรการป้องกันตามที่ทางราชการกำหนด